สารคามเศร้า หมอติดโควิด หลังรักษาคลัสเตอร์โต๊ะแชร์ เสียชีวิตแล้ว “สธ.” เตรียมแถลงบ่ายนี้
สารคามเศร้า หมอติดโควิดหลังรักษาคลัสเตอร์โต๊ะแชร์ เสียชีวิตแล้ว “สธ.” เตรียมแถลงบ่ายนี้! 
สารคามเศร้า หมอติดโควิดหลังรักษาคลัสเตอร์โต๊ะแชร์ เสียชีวิตแล้ว “สธ.” เตรียมแถลงบ่ายนี้!
18 ก.พ. 2564

ผู้สื่อข่าวรายงานว่า วันนี้ (18 ก.พ.64) เพจเฟซบุ๊ก แจ้งข่าวชาวสารคาม โพสต์ข้อความระบุว่า “แจ้งข่าวด่วน อาลัยยิ่ง ได้รับแจ้งจากญาติ นพ.ปัญญา หาญพาณิชย์พันธุ์ ว่าเมื่อเวลา 01.19 น. นพ.ปัญญา หาญพาณิชย์พันธุ์ ได้เสียชีวิตแล้วอย่างสงบ แจ้งข่าวชาวสารคาม ขอแสดงความเสียใจ มา ณ โอกาสนี้”

ทั้งนี้ นพ.ปัญญา หาญพาณิชย์พันธุ์ ติดเชื้อโควิด-19 เป็นรายที่ 18 ของจังหวัดมหาสารคาม ซึ่งติดเชื้อภายหลังจากตรวจผู้ป่วยโควิด-19 คลัสเตอร์กลุ่มงานเลี้ยงสังสรรค์โต๊ะแชร์ ถือเป็นแพทย์รายแรกของไทยที่เสียชีวิตจากโควิด-19
ด้านแพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์โควิด-19 หรือ ศบค. เปิดเผยว่า ในช่วงบ่ายวันนี้ กระทรวงสาธารณสุข (สธ.) จะมีการแถลงรายละเอียดกรณีการเสียชีวิตของผู้ป่วยโควิดรายล่าสุดในประเทศ ซึ่งเป็นบุคลากรทางการแพทย์ ที่ จ.มหาสารคาม
“กรณีมีผู้เสียชีวิตที่มหาสารคามนั้น บ่าย 3 โมงวันนี้ จะมีการแถลงรายละเอียดโดยกระทรวงสาธารณสุข” พญ.อภิสมัย ระบุ
 